Oct 02,2018
తెలంగాణలో 4జీ సేవలు: బీఎస్‌ఎన్‌ఎల్‌
నవతెలంగాణ, వాణిజ్య విభాగం: ప్రభుత్వ రంగ టెలికాం సంస్థ భారత సంచార్‌ నిగమ్‌ లిమిటెడ్‌ (బీఎస్‌ఎన్‌ఎల్‌) వచ్చే నెల తెలంగాణలో 4జీ సేవలకు శ్రీకారం చుట్టనుంది. తొలత ఈ సేవలను మహబూబ్‌ నగర్‌ జడ్చర్లలోను, ఖమ్మం జిల్లా వైరాలో ప్రయోగాత్మకంగా ప్రారంభించనున్నట్టుగా బీఎస్‌ఎన్‌ఎల్‌ తెలంగాణ టెలికాం సర్కిల్‌ చీఫ్‌ జనరల్‌ మేనేజర్‌ వి. సుందర్‌ తెలిపారు. దశల వారీగా 4జీ సేవలను విస్తరిస్తూ.. వచ్చే ఏడాది మార్చి నాటికి తెలంగాణ వ్యాప్తంగా వీటిని విస్తరించనున్నట్టుగా తెలిపారు.
అమెజాన్‌ ప్రైమ్‌ ఉచితం..
తమ పోస్టుపెయిడ్‌, బ్రాడ్‌బ్యాండ్‌ యూజర్ల కోసం బీఎస్‌ఎన్‌ఎల్‌ సంస్థ బ్రహ్మాండమైన ఆఫర్‌ ప్రకటించింది. అమెజాన్‌ ప్రైమ్‌ సబ్‌స్క్రిప్షన్‌ను ఏడాది పాటు ఉచితంగా అందించనున్నట్టు తెలిపింది. అమెజాన్‌తో ఒప్పందం కుదుర్చుకున్న బీఎస్‌ఎన్‌ఎల్‌ సోమవారం ఈ ఆఫర్‌ను ప్రకటించింది. రూ.999 విలువైన ఏడాది ప్రైమ్‌ సబ్‌స్క్రిప్షన్‌ను ఉచితంగా ఇవ్వనున్నట్టు తెలిపింది.
మీ స్నేహితులకు రికమెండ్ చెయ్యండి